NaiveNeuron/SloPal huggingface dataset:
V. Veteška, podpredseda NR SR: (2004-06-17):
P. Rusko, podpredseda vlády a minister hospodárstva SR: Ďakujem pekne. Ja chcem v rámci rozpravy uviesť pozmeňujúci návrh, ktorý predpokladá mapovanie súčasného legislatívneho stavu. Od času podania prihlášky, resp. podania žiadosti, musí Národný bezpečnostný úrad do 7 mesiacov vydať osvedčenie. Do 7 mesiacov, to znamená, ak začne platiť 1. augusta, tak do 30. alebo do 28. februára. Ak by ten dátum bol dlhší, tak by sme len predlžovali stav, keď môžu obchodovať, nepotrebujú licenciu, nepotrebujú previerku a nemusia ani požiadať. To znamená, že by sme len vytvorili priestor nie na realizáciu samotnej žiadosti, ale len čas, keď majú subjekty obchodujúce s týmto materiálom pokoj a udržujú status quo a nemusia ani žiadať. Z toho dôvodu navrhujem, aby to bolo 7 plus 1 mesiac, aby sa to nezačínalo v auguste, keď sú dovolenky. To znamená, navrhujem pozmeniť dátum, dokedy bude platiť toto prechodné obdobie, na obdobie 31. marec 2005. To by znamenalo, že dokonca do 1. septembra musia podať žiadosti a potom je 7 mesiacov na to, aby sa žiadosť zúradovala, vyhovela alebo zamietla. A pán poslanec Kaliňák tu síce už nie je, ale chcem povedať, že toto a tento zámer táto novela mala riešiť, v prvom rade toto a len toto a najmä toto. Pretože tu niekto v parlamente svojho času pozabudol pri schvaľovaní zákona o utajovaných skutočnostiach na to, že prechodné obdobie tam nie je a ohrozil reálne konkrétne obchodné prípady, ktoré držitelia licencií na konkrétne prípady mali rozpracované a hrozili veľké hospodárske škody. Preto to išlo v skrátenom legislatívnom konaní, a preto sa to tu nachádza aj dnes. Nie kvôli tomu, aby sme tam riešili definície obchodníkov s citlivými materiálmi, a keď taká potreba vzniká, nech sa páči, my s tým nemáme najmenší problém, ale potom už skôr riadnou cestou. Tu sme riešili dátum a spolieham sa na politickú dohodu, podľa ktorej tento zákon bude podporený. Ďakujem pekne.
Vaľová, Jana, poslankyňa NR SR (2021-02-05):
Ďakujem veľmi pekne. Ja poviem na pána Šeligu, ale presne som približne chcela povedať čo pán Suja, čiže on povedal ten úvod. Ja na to poviem, pán Šeliga, vy asi veľmi málo chodíte po Slovensku, veľmi málo sa stretávate s ľuďmi. Ja som sa veľa rozprávala s riaditeľmi. Jedálne sa dovybavili a oni mi povedali, že je to veľmi zlé, že na začiatku, jasne, že to malo nejaké, ako sa povie, keď niečo zavádzate, tak také pôrodné bolesti, ale potom, keď to všetko dovybavili, tak je to oveľa lepšie, a to z toho dôvodu, že deti sa nesegregujú. Teraz je to zase iba pre deti, ktoré spadajú do tej, do tej sociálnej siete, ale je kopu detí, kde otcovia sú alkoholici, pijú alebo matky, alebo podobne a vtedy chodili všetky deti zadarmo, nikto sa nesegregoval, to mi vysvetľovali riaditelia. Nikto nemal problém, či sú tam chudobní, bohatí, alebo deti sa nevysmievali, lebo sú zlé, či padli do sociálnej siete, alebo nepadli do sociálnej siete. A to opatrenie hodnotia ako veľmi dobré. Takže trošku, by som povedala, že možno treba sa rozprávať s tými riaditeľmi, s tými odborníkmi a pýtať sa ich, kým niečo vyslovíme a povieme. Spomenuli ste vo svojej reči pána ministra zdravotníctva. Pán minister asi nevystúpi v rozprave, ja sa ho chcem spýtať ale, pán minister, prečo ste odvolali pána, pána profesora, neviem, či mu dám dobrý titul, pána kardiológa Sabola a nahradili ste ho, človek, ktorý je inžinier v metalurgii... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-11-10):
Na vystúpenie pána poslanca s faktickými poznámkami, posledný pán Novotný, končím možnosť. Dobre. Pán poslanec Mihál je posledný? Končím možnosť, končím možnosť prihlásiť sa s faktickými poznámkami (výkrik v sále). Takže ideme, pán poslanec Martvoň, Galko, Nicholsonová, Kiššová, Osuský, Simon, Hlina, Novotný, Hraško, Poliačik, Mihál. Boli ste? Dobre, pán poslanec Lipšic. Končím možnosť prihlásiť sa s faktickými poznámkami. Nech sa páči.
Ledecký, Vladimír, poslanec NR SR (2022-03-24):
Termín hlasovania je dnes o sedemnástej hodine.
Blanár, Juraj, podpredseda NR SR (2023-05-17):
Teraz vystúpi ako posledný prihlásený písomne pán predseda výboru Jaroslav Karahuta, nech sa páči.
Petrák, Ľubomír, poslanec NR SR (2015-03-12):
Ďalší v rozprave vystúpil pán poslanec Jurzyca, ktorý podal pozmeňujúci návrh, ktorý obsahuje tri body. Prosím, aby ste dali hlasovať o všetkých troch bodoch spoločne.
Laššáková, Jana, podpredsedníčka NR SR (2015-04-24):
Nechajte. Nechajte pána poslanca, nech zareaguje.
Paška, Pavol, predseda NR SR (2014-11-08):
Páni poslanci, venujme sa rozprave. Ešte pán poslanec Hlina. Nech sa páči.
P. Paška, predseda NR SR: (2009-09-16):
(Hlasovanie.) 137 prítomných, 89 za, 46 sa zdržalo, 2 nehlasovali. Tento návrh sme schválili.
Aštaryová, Zuzana, poslankyňa NR SR (2011-12-01):
Súčasne odporúčam prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru, výboru pre hospodárstvo, výstavbu a dopravu, výboru pre verejnú správu a regionálny rozvoj, Výboru Národnej rady pre sociálne veci a bývanie. Za gestorský výbor navrhujem výbor pre financie a rozpočet a zároveň odporúčam, aby uvedený návrh výbory prerokovali ihneď.
V. Veteška, podpredseda NR SR: (2007-05-17):
(Hlasovanie.) Prítomných 140, za 81, proti 42, zdržalo sa 17. Konštatujem, že sme schválili vládny návrh novely Občianskeho súdneho poriadku. Ďalej prosím spoločného spravodajcu z výboru pre vzdelanie, mládež, vedu a šport poslanca Lászlóa Szigetiho, aby uvádzal hlasovanie v druhom čítaní o vládnom návrhu zákona o uznávaní odborných kvalifikácií (tlač 217).
Pellegrini, Peter, predseda NR SR (2015-04-16):
Vážené panie poslankyne, vážení páni poslanci, budeme pokračovať. Dovoľte, aby som vás informoval o výsledku rokovania poslaneckého grémia, predmetom ktorého bolo rokovanie o tom, ako postupovať v prípade, keď nie sú na hodinu otázok položené žiadne otázky, tak ako to bolo v tomto prípade. Pani podpredsedníčka – a vidím to aj tu – na úvod informovala plénum, že vo štvrtok, do včera do 12.00 hod. neboli žiadne položené otázky (reakcia podpredsedníčky NR SR), alebo potom informovala, keď vznikol, vznikol ten dopyt. Nie je to prvýkrát, kedy v Národnej rade Slovenskej republiky sa postupovalo obdobne, že keď neboli potom položené, tak sa bod ani neprerokovával, ale aby sme zadosťučinili teda požiadavke, kolegom a zbytočne sa nezaoberali niečím, čo nie je možno až tak podstatné pre rokovanie tohto pléna, mi dovoľte, aby som otvoril bod hodina otázok , zároveň vám oznámil, že neboli predložené žiadne otázky pre..., ani na predsedu vlády, ani členov vlády, zároveň mi dovoľte, aby som vás informoval, že vzhľadom na to, že do včera do 12.00 hod. žiadne otázky položené neboli, som informoval včera pána predsedu vlády a členov vlády, že ich účasť na tomto bode nie je potrebná. Zároveň končím tento bod, hodina otázok, a budeme pokračovať v rokovaní o bode, o ktorom sme rokovali pred malou chvíľkou. Ešte predtým, ako budeme pokračovať s procedurálnymi návrhmi, pán poslanec Viskupič a potom pán poslanec Hlina. Nech sa páči, pán Viskupič. (Pokračovanie rokovania o návrhu na odvolanie Jána Figeľa z funkcie podpredsedu Národnej rady Slovenskej republiky , tlač 1506.)
Šudík, Tomáš, poslanec NR SR (2020-04-29):
Ďakujem ti, pani kolegyňka, že si vyzdvihla naše silné postavenie v Európskej únii a v NATO, pretože som presvedčený, že súčasť v týchto zoskupeniach robí zo Slovenska silnú, modernú a prosperujúcu krajinu. Už len teraz počas koronavírusu vidíme, ako nám Európska únia pomáha. Teda je to veľmi dobre, že sme súčasťou týchto zoskupení, a som veľmi rád, že si takto proaktívne vystúpila v prospech Európskej únii a Severoatlantickej aliancie NATO. Ďakujem krásne.
Ďuriš Nicholsonová, Lucia, podpredsedníčka NR SR (2019-02-12):
Chcete vystúpiť v záverečnom slove? Dobre, takže vyhlasujem všeobecnú rozpravu k tomuto bodu za skončenú. V rámci záverečného slova teraz vystúpi pán navrhovateľ, pán poslanec Žarnay.
P. Hrušovský, predseda NR SR: (2005-12-06):
A dávam slovo pánovi podpredsedovi vlády a ministrovi financií, aby z poverenia vlády uviedol vládny návrh zákona o súdnych poplatkoch za výpis z registra trestov (tlač 1345). Nech sa páči, pán podpredseda vlády. (Rokovanie o vládnom návrhu zákona, ktorým sa mení a dopĺňa zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 1345.)
Kotleba, Marian, poslanec NR SR (2021-02-24):
Pán predseda Kollár, trošku ste otočili tému z skráteného legislatívneho konania na plnenie vašich predvolebných sľubov, ale vy ste sa nakoniec aj priznali, takže to beriem, že ideme sa teda o tom rozprávať. Veľmi ste kritizovali SkyToll ako podvod, dá sa povedať, veľkého ekonomického rozsahu a v tom sa ja s vami musím stotožniť. My sme SkyToll kritizovali už vtedy, keď sa o jeho zavádzaní rokovalo. Jednoducho SkyToll je systém, ktorý je možno dobre ušitý pre nejakú banánovú republiku, ale nie pre normálne rozvinutú krajinu a likviduje, likviduje tu naše príjmy z dopravy. Ale, pán predseda Kollár, vy ako kľúčový predstaviteľ vládnej koalície máte v rámci vlády k dispozícii v podstate všetky rezorty, armádu úradníkov, policajtov, vyšetrovateľov. Dokonca máte teraz vlastného špeciálneho prokurátora. A preto sa vás chcem spýtať, že keď tak veľmi s tou zmluvou SkyToll, ktorá je naozaj veľmi zlá pre Slovensko a pre všetkých obyvateľov, keď s ňou, ste deklarovali, že tak veľmi nesúhlasíte, čo ste pre to ako vláda spravili, aby ste ju zmietli z povrchu zemského. Lebo na tomto sa zhodneme, ale my sme opozičná strana, my môžme kritizovať, vás sa pýtať a vy by ste mali prinášať riešenia a to, čo kritizujete, aj uvádzať do života. Čiže ja sa vás, pán predseda, chcem konštruktívne spýtať, čo všetko ste v boji proti skytollskej mafii urobili a čo môžme od vás ako občania očakávať, že sa v tejto veci ide zlepšiť. Ďakujem pekne.
P. Paška, predseda NR SR: (2009-10-27):
Vyhlasujem rozpravu za skončenú. Chcete sa vyjadriť, pán navrhovateľ? Nie. Pani spravodajkyňa, chcete sa vyjadriť? Nie. Prerušujem rokovanie o tomto bode programu. Vyhlasujem obedňajšiu prestávku, budeme pokračovať o 14.00 hodine prerokovávaním návrhu novely zákona o štátnom rozpočte na rok 2009 v skrátenom legislatívnom konaní v druhom čítaní. Dobrú chuť. (Prerušenie rokovania o 12.04 hodine.) (Pokračovanie rokovania o 14.01 hodine.)
M. Hort, podpredseda NR SR: (2008-02-05):
S faktickou poznámkou na vystúpenie pána poslanca Kvorku sa prihlásili poslanci: pani Lucia Žitňanská, pán Ľuboš Martinák. Štefan Kužma je posledný. Končím možnosť prihlásenia sa s faktickou poznámkou. Slovo má pani poslankyňa Lucia Žitňanská. Nech sa páči.
B. Bugár, podpredseda NR SR: (2004-06-16):
Pán spravodajca, nech sa páči, môžete sa vyjadriť k rozprave.
Martvoň, Anton, poslanec NR SR (2012-05-09):
Ďakujem za slovo. Vážená pani podpredsedníčka, v prvom rade by som chcel vyzdvihnúť teda tú časť vášho prejavu, v ktorom sa venujete teda ľudským právam, myslím si, že na Slovensku v oblasti ľudských práv je stále čo zlepšovať. Na druhej strane si vás dovolím upozorniť na to, že práve vy ste boli poslankyňa, teda koaličná poslankyňa bývalej vlády pani Radičovej, ktorá zaujala takzvaný svojský postoj k ľudským právam na Slovensku. Budem konkrétny. Bola to práve vláda Ivety Radičovej, ktorá urobila z viacerých nezávislých rád vlády, ktoré sa venovali ľudským právam, jednu, teda Radu vlády pre ľudské práva a národnostné menšiny, ktorá bola úplne zreformovaná, a boli tam dosadení ľudia z občianskych združení spolupracujúcich s pani Radičovou a s pánom Chmelom. Bola to vláda Ivety Radičovej, ktorá nezávislú inštitúciu, ktorá bola zriadená na základe medzinárodnej zmluvy Slovenskej republiky s OSN, chcela zlikvidovať a zlúčiť ju práve s Centrom právnej pomoci vytvorením takzvaného antidiskriminačného úradu. Bola to práve vláda Ivety Radičovej, ktorá sa snažila všemožným spôsobom si sprivatizovať agendu ľudských práv a ovládnuť ju úplne. Všetky nezávislé medzinárodné, teda všetky nezávislé organizácie, či už aj mimovládne, ktoré boli iného názoru, mali problém, nedostali sa ani do rady vlády. Dokonca boli to aj viaceré rómske občianske združenia, ktoré boli, alebo ich zástupcovia, ktorí boli z rady vlády vylúčení. Spýtam sa iba jednu vec, čo vlastne urobila bývalá vláda Ivety Radičovej pre ľudské práva? Môj názor je nič, som zvedavý na vašu odpoveď. Na druhej strane ale vítam, že sa chcete venovať problematike zdravotne postihnutých, len vás upozorním, že už vyše roka sa tomu práve venuje to spomínané Slovenské národné stredisko pre ľudské práva. Ďakujem.
Glváč, Martin, podpredseda NR SR (2019-05-14):
Ďakujem. Dávam slovo spoločnému spravodajcovi z výboru pre kultúru a médiá poslancovi Karolovi Farkašovskému, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči.
Paška, Pavol, predseda NR SR (2013-09-12):
Ďakujem pekne, pán predseda vlády. Máte 15 minút. Prvá otázka je od pána poslanca Milana Mojša: „Vážený pán premiér, v uplynulých dňoch priniesli médiá informácie o vašom rokovaní so zástupcami Americkej obchodnej komory v Slovenskej republike, aký vidíte prínos z tohto rokovania pre naše hospodárstvo?"
Sulík, Richard, poslanec NR SR (2013-09-06):
Ďakujem pekne. No, pán Hlina, nerozumiem tomu, kde ste na to prišli, že politická strana musí byť vždy otvorený subjekt a musí kohokoľvek prizvať za člena. Predstavte si, že napríklad do strany, povedzme, KDH by sa teraz začali veľmi húfne hlásiť liberáli a by to aj deklarovali, tak ako má tá strana potom byť pre voliča nejakou jasnou, pochopiteľnou alternatívou, čitateľnou? Preto ja si myslím, že je správne, že strana, vedenie strany, už je to jedno, kto z nej to je, skrátka, rozhodne dobre (tento áno a tento nie). Z toho pre mňa automaticky vyplýva, že keď je možné takto rozhodnúť, tak je možné aj rozhodnúť, že to nebude nikto. To znamená, strana sa uzavrie. To môže byť dobré, to môže byť zlé, ale je na voličovi, či takú stranu bude voliť. Keď si poviem, áno, ja budem voliť Matoviča, lebo má tam len štyroch členov a to je pre mňa zárukou, že tá strana zostane taká, aký je Matovič, tak aj taká možnosť by mohla existovať. Čo si myslím, že je oveľa dôležitejšie, a to je na Slovensku zatiaľ dané, je, že ktokoľvek môže stranu založiť. Veď vy už máte druhú stranu založenú. A to, si myslím, je dobré. Máte možnosť, každý volič má možnosť alebo každý občan má možnosť si založiť stranu, vytvoriť presne takú stranu, presne takú ponuku, o ktorej si myslí, že doteraz neexistuje. A tam môže férovo nastúpiť na voľby s viac-menej vyrovnanými šancami. Preto oveľa dôležitejšie, si myslím, je to, čo vravel Daniel Lipšic a po ňom Fero Šebej, čo sú napríklad tie okrskové komisie a podobne, ale nemyslím si, že parlamentná demokracia znamená, že všetky strany musia byť presne demokratické, presne otvorené a tak ďalej. Ďakujem pekne.
Mikloško, Jozef, poslanec NR SR (2015-05-14):
Vážení, ja som chudák, ja tu čakám na celkom iný zákon a teraz musím diskutovať k tomuto. Ale nedá mi, nedá mi to celkom. Viete, ja si myslím, že základ všetkého je to, že je všetko: rast, rast, rast. Nakupovať, míňať, konzumovať, točiť peniaze. Čím väčší HDP obrat, čím väčší obrat, tým väčšie HDP, čím viac nehôd, čím viac súdov, čím viac právnych úkonov, míňanie peňazí, bum, rastie HD, hurá, výborne sa máme. Čiže to je prvá chorá vec. Všetko sa vymieňa, nič sa neopravuje, no. Počítač, televízor, chladnička, práčka, mraznička. Nefunguje, bum, zbohom. Kúpite lacnejší, keď tam, proste si kúpite novú, ako keď maličký integráč do toho strčíte. Mobily, každé dva roky si musím meniť nový mobil, hoci mám päť dobrých, ešte fungujú. Vnuci ich nechcú, a pritom ma prinúti ten systém, že za 10 centov dostanem nový mobil, krásny, dotykový, neviem aký, dobre. Tlačiareň, kúpim si tlačiareň za 35 euro, ale už jeho farba stojí 27 euro. Treba sa spotrebiteľov zastať, ale treba povedať, že tento systém, ktorý tu je, producent, konzument a spotreba, je chorý. Samozrejme kazítka treba zrušiť a neviem čo. Brixi a Martvoň je ako Don Quijote a Sancho Panza v tomto smere, výborne, ale systém je chorý. Kráľ je nahý. Ďakujem.
Kollár, Boris, predseda NR SR (2022-09-21):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Pardon, pardon, berem späť. Stihol sa prihlásiť ešte pán poslanec Fecko. Nech sa páči, pán poslanec, máte slovo.
B. Bugár, podpredseda NR SR: (2001-09-07):
S. Husár, poslanec: Nakoľko túto problematiku veľmi dôverne poznám, chcel by som pánu kolegovi Delingovi vlastne dať odpoveď na jeho otázku s tým, že aj v návrhu tejto novely sa uvádza, že toto zvýhodnenie sa vzťahuje iba na prípady a pozemky, na ktoré si uplatnili družstvá predkupné právo. Je to skutočne len symbolická časť pozemkov spotrebných družstiev a toto predkupné právo pre akýkoľvek ďalší subjekt je neprevoditeľné. Teda ak niekto medzičasom nadobudol samotnú nehnuteľnosť, budovu od Jednoty, nenadobudol s týmto zároveň aj predkupné právo na pozemok, čiže nehrozí možnosť žiadnych špekulácií, tak ako ich pán poslanec naznačil.
D. Jarjabek, poslanec: (2007-09-04):
To je otázka skutočne veľmi krátkeho času a nie je dobré, že dopredu spochybňujeme nejaké takéto iniciatívy, ktoré určite musia prísť z ministerstva kultúry, lebo tento problém tu bude pretrvávať. Osem rokov za vašej vlády sa nepodarilo schváliť v tomto parlamente tlačový zákon. To je tiež istý otáznik, ktorý visí nad vami a je za to niekto zodpovedný. No a aby som to celé odľahčil. Viete, ja chápem, že byť rok v opozícii, to znamená nemať témy, nemať sa do čoho pustiť, nakoniec do tejto schôdze ste boli tiež doslova dokopaní médiami, ale ubezpečujem vás, že skutočne prvé štyri roky sú najťažšie. Potom to už ide lepšie. (Potlesk.)
Laurenčík, Milan, podpredseda NR SR (2021-02-25):
Reagovať na faktické poznámky bude pán poslanec Matúš Šutaj Eštok, nech sa páči.
M. Sabolová, poslankyňa: (2006-09-06):
Gestorský výbor, zdravotnícky a, myslím, aj ústavnoprávny výbor, ktorý rokoval pred naším výborom, upozornil na tieto nedostatky. A tak ako aj zaznelo u nás na výbore, ústavnoprávny výbor neodporučil alebo neschválil zákon v takej podobe, v akej bol predložený pánom poslancom Chovancom. V bode, keď rozširujeme termíny transformácie zdravotníckych zariadení, pokúšame sa vo výbore a v spoločnej správe rozšíriť aj dobu akreditácie na ďalšie vzdelávanie. Tento bod 2 podporujeme a podporí ho aj poslanecký klub, pretože lehota na akreditácie v pôvodných návrhoch zákonov bola pomerne krátka na to, aby zvládli tento proces jednotliví poskytovatelia. Moja zásadná výhrada v tomto vystúpení aj napriek tomu, že výbor sa vysporiadal v spoločnej správe trochu lepším spôsobom so zavedením zákazu exekúcie, je tá, že sa opäť predlžuje agónia v zdravotníckych zariadeniach u poskytovateľov, pretože bol vymedzený termín, bola lehota, keď mnohé zdravotnícke zariadenia a poskytovatelia sa snažili dostať do ažurity, snažili sa znížiť deficit zdravotníckych zariadení a začať byť normálnymi platcami v systéme ako poskytovatelia voči ďalším právnym subjektom. Zaznela aj otázka, čo s tými zdravotníckymi zariadeniami alebo poskytovateľmi, kde už začali exekúcie, akým spôsobom sa chceme s tým vysporiadať. Sú tu iste možné súdne rozhodnutia, ale vytvárajú sa tu nespravodlivé podmienky pre jednotlivých poskytovateľov. A moja teda základná pripomienka k tomu je, aby sa nerozširovala lehota na možnosť zákazu exekúcie, ale vstúpilo sa do financovania týchto zariadení a dofinancovali sa poskytovatelia tak, aby výkony, ktoré robia a ktoré odvádzajú, mali uhradené, pretože veľmi dobre vieme, že toto nabaľovanie sa nedostatku zdrojov na to, aby boli platcami za iné služby, je práve tým, že zdravotnícke zariadenia, hlavne nemocnice, nemajú zaplatené výkony. A to je dôvod na to, že nie sú schopné uhrádzať ďalšie služby, pre ktoré hrozí exekúcia. A z tohto dôvodu aj poslanecký klub KDH nebude hlasovať za tento návrh zákona, pretože nesúhlasíme s predlžovaním lehoty a sme presvedčení, že takto vytvorený aj nový § 102c, ktorý zakazuje exekúcie, je na hrane ústavnosti. A zrejme aj už čiastočne riešený nález Ústavného súdu a príp. podnet na Ústavný súd môže v tejto veci byť veľmi zaujímavý. Bola by som veľmi rada, aby sme sa vyvarovali takýchto skutočností do budúcnosti. A tak ako na výbore som hovorila, bolo by vhodné, aby ministerstvo zdravotníctva pripravilo komplexný návrh všetkých 5 zdravotníckych zákonov, kde už z minulosti vieme, že vládna koalícia ústami pánov poslancov Smeru mala svoje výhrady, s ktorými možno, ak sa budeme vedieť dohodnúť, budeme aj v budúcnosti môcť súhlasiť. Ďakujem pekne.
Brocka, Július, poslanec NR SR (2012-11-29):
Nebudem reagovať na pána Drobu, iba na pána Martvoňa. Pán Martvoň, ja nelámem nad vami palicu. Vy ste povedali, myslím, predtým, že hracie automaty by nemali byť v kostoloch. To považujem za istý posun. A myslím si, že na vás sa dá pracovať.
V. Faič, poslanec: (2001-09-19):
Predložený návrh zákona nie je dokonalý, sme si toho vedomí. Aj napriek tomu som presvedčený o tom, že tento návrh zákona prijať treba a vytvoriť tak právny rámec na ďalšie posilnenie samosprávnej demokracie. Poslanecký klub Strany demokratickej ľavice má prehľad o priebehu rokovania výborov i gestorského výboru pre verejnú správu o návrhu zákona i o obsahu spoločnej správy. Sme pripravení podporiť úplnú väčšinu navrhovaných zmien uvedených v spoločnej správe i návrh zákona ako celok. Ďakujem za pozornosť.
Grendel, Gábor, podpredseda NR SR (2021-12-14):
(Striedanie sa predsedajúcich schôdze.) Procedurálny návrh, pán poslanec Ondrej Dostál.
Glváč, Martin, podpredseda NR SR (2017-12-13):
Ďakujem. S faktickými poznámkami vidím deväť, ale asi tam je viac. Desať, hej? Posledný pán poslanec Paška. Skúsme tak, pán poslanec Paška posledný. Nech sa páči, pán poslanec Poliačik.
Zmajkovičová, Renáta, podpredsedníčka NR SR (2012-06-20):
Nie sú faktické poznámky. Pán poslanec Juraj Blanár, nech sa páči, zaujmite svoje miesto.
Hrnčiar, Andrej, podpredseda NR SR (2019-09-11):
Otváram rozpravu. Do rozpravy som nedostal žiadnu písomnú prihlášku. Hlási sa niekto do rozpravy ústne? Nie je tomu tak. Prerušujem rokovanie... (Reakcie z pléna.) Dobre, prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Vládny návrh zákona je pod tlačou 1513, spoločná správa výborov má tlač 1513a. Odovzdávam slovo ministrovi Kamenickému, aby vládny návrh zákona odôvodnil.
Kresák, Peter, poslanec NR SR (2016-09-22):
Vážený pán predsedajúci, ctená snemovňa, dovoľte mi, aby som teda v prvom čítaní vyslovil zopár myšlienok... (Pretrvávajúci ruch v sále. Prerušenie vystúpenia predsedajúcim.)
Lengvarský, Vladimír, minister zdravotníctva SR (2021-12-02):
Samozrejme, my trošku tú kampaň budeme teraz modifikovať a budeme sa snažiť na každodennej báze prinášať ľuďom nové informácie. Jedna z tých bude, samozrejme, možnosť očkovať deti, odkedy to bude možné. Takže myslím si, že... Ale zase my máme poznatky, že ľudia, ktorí teda sú zaočkovaní, tá, tých 50 vyše percent dospelej populácie budú, samozrejme, preferovať aj očkovanie svojich detí. Preto sme vlastne objednali z tej pro raty, z tých 700-tisíc dávok, iba zatiaľ 274- s tým teda, že rátame, že ten záujem možno bude na úvod menší, ale tie ďalšie dávky potom prídu, keď budú potrebné. Nie, nie je v tom problém.
Paška, Pavol, predseda NR SR (2013-02-05):
Do záznamu, poprosím. Pán poslanec Kaník.
Laššáková, Jana, podpredsedníčka NR SR (2012-09-21):
Panie poslankyne, páni poslanci, budeme pokračovať v rokovaní. Prosím pána navrhovateľa Martina Fedora, aby zaujal miesto určené pre navrhovateľov, spravodajcu Milana Géciho, aby zaujal miesto pre spravodajcov. A budeme ďalej pokračovať v prerušenom vystúpení v rozprave písomne prihláseného pána poslanca Galka. Nech sa páči, pán poslanec, odovzdávam vám slovo. Panie poslankyne, páni poslanci, poprosím vás, aby ste počúvali pozorne pána poslanca Galka, lebo naozaj tá vaša rozprava v laviciach je dosť hlučná a pán poslanec sa nemôže potom sústrediť. Takže poprosím vás, naozaj, páni poslanci, prerokujte si to mimo rokovaciu sálu. Poprosím, kľud. Nech sa páči, pán poslanec Galko, môžete pokračovať.
Fecko, Martin, poslanec NR SR (2023-02-17):
Ja by som tvrdil, že zver patrí celému národu, ktorý tu žije, resp. ideme... a povedal by som jednu vec ešte, že vlastník pozemku, ktorý, či už má lesný, alebo poľnohospodársku pôdu, tak prakticky mal by mať z toho aj úžitok, a nieže poľovné právo sa bude cez zmluvy delegovať na niekoho iného. A preto my chceme dať aj to ľudové poľovníctvo, ktoré sme momentálne dali do zákona, aby to bolo v zákone o poľovníctve. Toľko z mojej strany.
Kollár, Boris, predseda NR SR (2020-09-16):
Otváram k tomuto bodu programu rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Nie, ďakujem pekne. Žiada si k rozprave zaujať stanovisko spravodajca? Nie, ďakujem. Prerušujem rokovanie o tomto bode programu. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 106/2018 Z. z. o prevádzke vozidiel cestnej premávky (tlač 188). Vyhlasujem dvojminútovú prestávku. (Krátka prestávka.) (Po prestávke.)
Podmanický, Ján, poslanec NR SR (2020-12-08):
Ďakujem pekne za slovo, vážený pán podpredseda. Včera prezidentka Slovenskej republiky vyzvala premiéra Igora Matoviča, aby zvážil odovzdanie manažovania pandémie inému členovi vlády. Ja som presvedčený, že tento jej návrh alebo o tomto, tento jej návrh schvaľuje väčšina poslancov nielen opozície, ale aj vládnej koalície, preto si myslím, že by sme mali dať hlasovať o procedurálnom návrhu, aby Národná rada Slovenskej republiky vyzvala premiéra Igora Matoviča, aby odovzdal, tak ako povedala pani prezidentka, manažovanie pandémie inému členovi vlády. Ak neviete koho, napadol ma napríklad pán minister financií Heger, keďže veľmi kultivovane vystupuje, vie viesť diskusiu nielen vo vládnej koalícii, ale aj s opozíciou. Myslím si, že aj pre vás všetkých by to bolo určité vydýchnutie z tejto situácie... (Prerušenie vystúpenia časomerom.)
Hrnčiar, Andrej, podpredseda NR SR (2018-01-30):
Pán poslanec Bagačka.
Zemanová, Anna, poslankyňa NR SR (2019-02-01):
Ďakujem pekne za slovo. Ja by som chcela nadviazať na tvoje vystúpenie a určite nie som v tejto Národnej rade jediná, ktorá má či už deti, alebo ich kamarátov žijúcich v zahraničí, alebo pohybujúcich sa po Slovensku, či už za prácou, alebo za inými aktivitami, a iste sa aj vy stretli, tak ako aj ja so situáciou, že nemohli sa zúčastniť volieb, hoci veľmi sa chceli, a práve z tohto dôvodu, že nebolo možné voliť poštou. Táto, konkrétne si predstavte situáciu, ktorá nastala na jeseň, kedy boli vyhlásené voľby, komunálne voľby, v čase Dušičiek mnoho ľudí odcestovalo, urobilo im ti vlastne veľkú komplikáciu pri voľbách, buď nešli k voľbám, alebo teda museli si prispôsobovať svoj rodinný program. Takáto možnosť by vlastne umožnila a zľahčila situáciu a určite by dosiahla ten cieľ, ktorý, pevne verím, že máme spoločný, aby sa volieb zúčastňovalo čo najviac ľudí, pretože to je najväčší prejav demokracie, keď vo voľbách svoju vôľu prejaví viac ľudí, ako to je pri našich voľbách. Čiže vás poprosím tiež o podporu tohto zákona, ktorý prinesie väčšiu demokraciu pre, do našej spoločnosti. Ďakujem pekne.
Pčolinský, Peter, podpredseda NR SR (2022-12-06):
S ďalšou faktickou pán poslanec Kuriak.
P. Hrušovský, podpredseda NR SR: (2001-10-25):
Nech sa páči, pán poslanec Hofbauer. R. Hofbauer, poslanec: Pán poslanec Paška, my sme podpísali, teda ja som podpísal ako dvanásty v poradí pozmeňujúci návrh, ktorý si nám predložil, resp. mne konkrétne, ale tento materiál neobsahoval všetky pripomienky, ktoré si čítal. Ja som sa podpísal pod textáciu, ktorá je na strane - je teraz v materiáli, ktorý mám v rukách - uvedená na strane 4. Čiže žiadam, aby tento môj podpis z tohto bol anulovaný, pretože textácia - sťahujem ho, samozrejme - pretože textácia, ktorá bola teraz prečítaná, nebola identická s tým, čo vlastne nám bolo predložené na podpísanie. Tak buď prišlo k omylu, alebo k niečomu inému. Ale v každom prípade môj podpis ako keby tam nebol.
M. Hort, podpredseda NR SR: (2009-04-29):
O ospravedlnenie neúčasti na dnešnom rokovaní 35. schôdze Národnej rady Slovenskej republiky požiadali títo poslanci Národnej rady: pán poslanec Pál Csáky, pán poslanec Martin Fronc, pán poslanec Pavol Hrušovský, pán poslanec Stanislav Kahanec, pán poslanec Ľuboš Micheľ, pán poslanec Ján Slota, pani poslankyňa Renáta Zmajkovičová, pán poslanec Mikuláš Dzurinda, pán poslanec Pavol Prokopovič, pani poslankyňa Magdaléna Vášáryová a pán poslanec Zoltán Horváth. Na zahraničnej pracovnej ceste je poslanec Národnej rady Slovenskej republiky pán poslanec József Berényi. Teraz budeme pokračovať v programe druhým čítaním o vládnom návrhu zákona, ktorým sa mení a dopĺňa zákon č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z o odpadoch a o zmene a doplnení niektorých zákonov v znení neskorších predpisov v znení zákona č. 364/2004 Z. z. a o zmene a doplnení zákona č. 136/2000 Z. z. o hnojivách v znení neskorších predpisov . Vládny návrh zákona je pod tlačou 895, spoločnú správu výborov máte ako tlač 895a. Vítam pána ministra pôdohospodárstva Slovenskej republiky pána Stanislava Becíka na rokovaní Národnej rady a prosím ho, aby návrh zákona odôvodnil. Nech sa páči, pán minister.
Poliačik, Martin, poslanec NR SR (2016-09-09):
Ďakujem veľmi pekne za reakcie. Ja dám príklad ktoréhokoľvek vlastne zákona, ku ktorému na výboroch parlamentná legislatíva pripravuje reakciu. Všetci, teda kto trošku poctivo pracujete v tých výboroch, ste si určite všimli, že ten odbor legislatívy keď dá návrhy, tak drtivá väčšina z nich prechádza. A teraz si predstavte, že by toto isté platilo o finančných dopadoch zákonov, že by si nemohli jednotlivé ministerstvá navymýšľať, čo len chcú, s istotou, že to nemá kto kontrolovať. Keby každý jeden zákon prechádzal tvrdou analytickou kontrolou na úrovni parlamentu a tá by dodávala spravodajcom, výborom a jednotlivým poslancom dáta k tomu, či naozaj sedia čísla alebo či náhodou niečo niekde nie je mimo. To by bola reálna, silná inštitucionálna pozícia parlamentu, kde by sme mohli povedať, áno, schvaľujeme zákon, ktorý aj ako parlament sme vyhodnotil, že je užitočný. A namiesto toho teda, aby sme sa venovali horalkám a pôrodom a tomu, že kde aký plaz v ubytovni (povedané so smiechom) sa, sa vyskytuje alebo v akom trakte je zalezený, tak by sme mohli sa venovať tomu, aby sme schvaľovali zákony na základe viacej informácií, na základe toho, že je dobre posúdený, a aby ten zákon bol potom prospešný presne pre tých ľudí, ktorí nás do tejto siene zvolili. Ďakujem pekne.
Paška, Pavol, predseda NR SR (2013-11-26):
Ďakujem pekne, pán minister. Určeným spravodajcom je pán poslanec Kolesík, poprosím ho o informáciu.
Jakab, Július, poslanec NR SR (2024-06-13):
Ďakujem veľmi pekne. Normálne sa aj čudujem niektorým predrečníkom, ale budem reagovať na teba, pán poslanec. Ďakujem veľmi pekne za zhrnutie. Mnohí koaliční poslanci rozprávajú rôzne veci o bankrotoch a o zadlženiach. Je to až vtipné, pretože vládam Igora Matoviča a Eduarda Hegera vyčítali zadlžovanie na úrovni štyri miliardy eur ročne, ale sami za prvý polrok minuli šesť miliárd, prosím vás, veď to je trojnásobne väčšie zadlžovanie krajiny, ako robil ten Igor Matovič, na ktorého sa stále vyhovárate. Pozrite sa na to, čo ste si stanovili v rozpočte na ďalšie obdobia. Igor Matovič a Eduard Heger mali deficit v priemere na úrovni 4,2 %, čo je lepšie ako priemer krajín Európskej únie, ako priemer krajín, ktoré platia eurom. Vy ste si na najbližšie roky naplánovali deficit na úrovni 5,5 %, 4,2 % verzus 5,5 %. Vy hovoríte, že Matovič priviedol krajinu do bankrotu, nie, nie, moji drahí. Vy ju idete priviesť do bankrotu a ešte ste si to aj napísali na papier a ešte sa s tým aj chválite. Druhá vec. Keď hovoríte o skrátených legislatívnych konaniach, tak za Hegera a Matoviča bolo prijatých 508 zákonov, z toho 107 v skrátenom legislatívnom konaní. Takmer 80 z nich súviselo s pandémiou, vojnou na Ukrajine alebo energetickou krízou. Takže zostáva cca 30 zákonov, ktoré boli za celé obdobie prijatia v skrátenom legislatívnom konaní. Za pol roka ste prijali v skrátenom legislatívnom konaní 35 zákonov, prosím pekne, čiže ste už predbehli toho hrozného Matoviča s tým Hegerom, čo ho tak strašne spomínate. A druhá vec, prosím vás, pozrite si históriu. Vlády Slovenskej republiky historicky nastupovali väčšinou na jeseň, takže tie výhovorky o tom, že ako vy to všetko musíte teraz dávať do poriadku, lebo ste mali strašne málo času, tak, prosím vás, to sú bludy a klamstvá a ani to nemusíte používať, lebo sa to dá vyvrátiť za dve sekundy. Ďakujem pekne. (Potlesk.)
Drucker, Tomáš, minister zdravotníctva SR (2018-02-15):
Vážený pán predsedajúci, ďakujem vám za vaše slovo. Vážený pán poslanec, ďakujem za položenú otázku. V mene pána ministra dopravy Árpáda Érseka dovoľte mi prečítať jeho odpoveď. V okolí Bratislavy pripravujú Železnice Slovenskej republiky záchytné parkoviská pri Železničnej stanici Pezinok a pri železničných zastávkach Ivanka pri Dunaji a Nové Košariská a po doriešení umiestnenia podchodu pod železničnou traťou aj pri železničnej zastávke Zohor. Záchytné parkovisko pri Železničnej stanici Pezinok. Na tento projekt je vydané právoplatné územné rozhodnutie. Projektová dokumentácia pre stavebné povolenie je spracovaná a odovzdaná. Predpokladaný termín vydania schvaľovacieho rozhodnutia Ministerstva dopravy a výstavby Slovenskej republiky je do 16. februára 2018. Vydanie právoplatného stavebného povolenia je do šiestich mesiacov od vydania schvaľovacieho rozhodnutia ministerstva. Termín začiatku prípravy súťažných podkladov na realizáciu stavby je plánovaný na jún tohto roku. S realizáciou výstavby sa plánuje začať koncom roka 2018, resp. začiatkom budúceho roka s predpokladanou dobou výstavby ôsmich mesiacov. Ďalej záchytné parkovisko pri železničnej zastávke Ivanka pri Dunaji. Na tento projekt je vydané právoplatné územné rozhodnutie. Projektová dokumentácia pre stavebné povolenie sa aktuálne spracováva. Predpoklad dokončenia projektovej dokumentácie je na február 2018. Následne po schválení Železnicami Slovenskej republiky a vypracovaní odborného posudku bude projektová dokumentácia predložená Ministerstvu dopravy a výstavby Slovenskej republiky na vydanie schvaľovacieho rozhodnutia ministerstva, ktoré je podmienené potvrdením vnútornej expertízy ministerstva. Predpokladaný termín vydania schvaľovacieho rozhodnutia je do polovice apríla tohto roka. Vydanie právoplatného stavebného povolenia je do šiestich mesiacov od vydania schvaľovacieho rozhodnutia ministerstva. Termín začiatku prípravy súťažných podkladov na realizáciu stavby je plánovaný na tretí kvartál 2018. S realizáciou výstavby sa plánuje začať v prvom kvartáli budúceho roka s predpokladanou dobou výstavby ôsmich mesiacov. Ďalej záchytné parkovisko pri železničnej zastávke Nové Košariská. Tu je vypracovaná dokumentácia stavebného zámeru a vydaná vnútorná expertíza Ministerstvom dopravy a výstavby Slovenskej republiky. Začala sa projektová príprava zmien a doplnkov územného plánu obce Nové Košariská. Po schválení územného plánu s predpokladaným termínom december 2018 sa bude pokračovať v projektovej dokumentácii pre územné rozhodnutia a stavebné povolenie. Termíny na získanie územného rozhodnutia a stavebného povolenia sú do šiestich mesiacov od vydania schvaľovacieho rozhodnutia Ministerstvom dopravy a výstavby Slovenskej republiky k príslušnej projektovej dokumentácii. S realizáciou výstavby sa plánuje začať v štvrtom kvartáli budúceho roka s predpokladanou dobou výstavby ôsmich mesiacov. Ďakujem za vašu pozornosť. Pán predsedajúci, skončil som.
P. Paška, predseda NR SR: (2009-03-10):
(Hlasovanie.) 130 prítomných, 81 za, 44 proti, 5 sa zdržali. Národná rada vyslovila súhlas so skráteným legislatívnym konaním. Pani poslankyňa Laššáková uvedie hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , je to tlač 974.
Puci, Róbert, poslanec NR SR (2013-10-16):
Pán predseda, dajte, prosím, hlasovať o vládnom návrhu zákona s návrhom gestorského výboru uvedený vládny návrh schváliť.
Matovič, Igor, poslanec NR SR (2013-03-15):
Skúsim od konca. Ďuro, neviem, ja som iba zopakoval presne to isté, čo som hovoril vtedy, keď sa ma novinári pýtali, prečo som Martinovi vysypal nejaké striekačky symbolicky na hlavu. Ja som ho nikdy nekritizoval za to, že sa priznal k užívaniu drogy. To by sme mali takýchto ľudí, a keď to spraví možno aj ústavný činiteľ, práveže by sme ich mali za to pochváliť, lebo práve možno tým, že sa prizná k tomu a povie, akým spôsobom sa z tohto pokušenia alebo závislosti prípadne dostal, tak to môže byť ako pozitívny príklad voči mladým ľuďom a je to podľa mňa oceniteľné a nie odsúdeniahodné. Čo mne ale teda vadí, a to som znova povedal to isté, čo predtým, aj teraz, je to, že vlastne neuvážene podľa mňa, a doteraz to neoľutoval, hovoril medzi tisíc vetami o tom, že čistý heroín je pre telo neškodný. Ale tí mladí ľudia si z toho nezapamätajú nič iné, iba to, že heroín je neškodný. A toto bolo z jeho strany nezodpovedné a to naďalej odsudzujem. Čo sa týka Martina, á, Tóna Martvoňa, hovorí, že sudcovia môžu dať podmienku aj teraz. No jednoducho nemôžu. Ak presiahne, ak jednoznačne ten človek bol identifikovaný ako díler, tak mu podmienku nemohol dať a dostal napríklad, jak som spomínal, dostal 4 roky natvrdo, lebo bol díler. Ale, bohužiaľ, teraz, my predtým, ako oddelíme dôsledne užívateľov od dílerov v zákone, aby sme, a necháme ich vlastne de facto v jednom paragrafe, tak so snahou znížiť prípadne trest pre, alebo zabezpečiť podmienku pre užívateľa, ktorý si napríklad prevezie cez hranice jednu marihuanovú cigaretu, zároveň aj znižujeme dolnú sadzbu pre dílerov a vystavujeme nečestných sudcov pokušeniu podľahnúť tomu pokušeniu a dať aj dílerovi podmienku. A to je jednoducho neprijateľné. Ja by som práve ešte išiel úplne opačným smerom. Dílerom natvrdo najmenšiu sadzbu aj 10 rokov a užívateľov beztrestných, jak udajú dílera. Ale toto je, ideme presne opačným smerom. Zavádzame beztrestnosť... (Prerušenie vystúpenia časomerom.)
Glváč, Martin, podpredseda NR SR (2019-06-21):
Pán poslanec Blanár.
Danko, Andrej, predseda NR SR (2019-04-03):
A neurážajte mňa počas svojho vystúpenia a nerobte tu náznaky niečoho, čo je váš osobný problém, ktorý neviete zniesť. Keď budete mať vy raz možnosť riadiť veci, tak určite sa ja k vám tak správať nebudem, že vám v sále budem hovoriť, že ste chrapúň. Nech sa páči, pán poslanec.
Laurenčík, Milan, podpredseda NR SR (2021-02-05):
Ďakujem, prosím, zaujmite miesto pre spravodajcu. Otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Vyhlasujem rozpravu za skončenú. Chce, veľmi nechce k neexistujúcej rozprave zaujať stanovisko pán navrhovateľ ani pán spravodajca, takže prerušujem rokovanie o tomto bode programu. Vážené panie poslankyne, vážení páni poslanci, teraz bude nasledovať rokovanie o bodoch 47 a 48 schváleného programu, ku ktorým bude zlúčená rozprava . Je to návrh poslancov Roberta Fica, Ladislava Kamenického, Vladimíra Faiča a Jána Richtera na prijatie uznesenia Národnej rady Slovenskej republiky k spoločenskému a politickému dialógu pri príprave a schvaľovaní národného plánu podpory obnovy a odolnosti. Návrh má parlamentnú tlač 348. Druhým bodom je návrh poslancov Roberta Fica, Ladislava Kamenického, Vladimíra Faiča a Jozefa Habánika na prijatie uznesenia Národnej rady Slovenskej republiky ku krízovému spôsobu riadenia projektu prípravy a schvaľovania národného plánu podpory obnovy a odolnosti. Návrh je pod tlačou 397. Dávam teraz slovo pánovi poslancovi Ladislavovi Kamenickému, aby obidva návrhy uviedol. Pán poslanec, nech sa páči, máte slovo. (Rokovanie o návrhu poslancov Národnej rady Slovenskej republiky Roberta Fica, Ladislava Kamenického, Vladimíra Faiča a Jána Richtera na prijatie uznesenia Národnej rady Slovenskej republiky k spoločenskému a politickému dialógu pri príprave a schvaľovaní národného plánu podpory obnovy a odolnosti , tlač 348, a o návrhu poslancov Národnej rady Slovenskej republiky Roberta Fica, Ladislava Kamenického, Vladimíra Faiča a Jozefa Habánika na prijatie uznesenia Národnej rady Slovenskej republiky ku krízovému spôsobu riadenia projektu prípravy a schvaľovania národného plánu podpory obnovy a odolnosti , tlač 397.)
Hudacký, Ján, poslanec NR SR (2014-02-13):
Ďakujem pekne, pani predsedajúca. Pán kolega Julo Brocka už odišiel. Ja som spomínal, ja som spomínal, 47 mil. eur bolo to, čo zarobila vlastne tá firma Interblue Group v podstate s tým, že sme mohli získať za to ďaleko viac peňazí. Aj preto som dával tie porovnania, že čo všetko sa dalo pre občanov Slovenskej republiky, pre ktoré cieľové skupiny urobiť nejaké východy, zvýšiť platy, podporiť živnostníkov, a tak ďalej. Čiže ja som hovoril o výške 75 mil. eur, čo sme skutočne mohli získať z predaja týchto emisií, pokiaľ by sme nešli cez sprostredkovateľa a využili by sme tu maximálnu cenu na trhu, ktorá bola, samozrejme. Takže tento fakt je neodškriepiteľný a rozhodne to len poškodzuje aj Slovensko, obyvateľov tejto krajiny. A samozrejme aj preto tu sme, že pán premiér aj vtedy, aj teraz s tým nerobil nič. No a, pán kolega Huba, v podstate mi len ostáva s vami len súhlasiť, pretože toto je treba, aby sme seriózne, nehovorím, že vyriešili, ale aby sme skutočne dali pravde zadosť, pretože konečne je treba, aby sa také kauzy už neopakovali, aby sme mohli im predchádzať. A možno to sú dobré spôsoby na to, že je treba niekedy skutočne vyniesť na pranier možno až cez takú mimoriadne schôdzu, cez odvolávanie premiéra, najvyššieho šéfa vlády. Ďakujem pekne.
Bugár, Béla, podpredseda NR SR (2019-05-21):
Je všeobecný súhlas? (Súhlasná reakcia pléna.) Je? (Súhlasná reakcia pléna.) Áno, dobre. Ďakujem pekne. Takže pán poslanec Balódi, prosím, aby ste uviedli hlasovanie v prvom čítaní o návrhu poslancov Smolíkovej, Petráka a Vörösa na vydanie zákona, ktorým sa mení a dopĺňa školský zákon, tlač 1468. Nech sa páči. [Hlasovanie o návrhu poslancov Národnej rady Slovenskej republiky Evy Smolíkovej, Ľubomíra Petráka a Pétera Vörösa na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1468.]
Pellegrini, Peter, predseda NR SR (2015-05-06):
Ďakujem pekne. Poprosím kolegov, kolegyne, aby sa dostavili do rokovacej sály, budeme hlasovať o prerokovaných bodoch o jedenástej hodine. (Zaznievanie gongu.) (Prestávka.) (Po prestávke.)
Hrnčiar, Andrej, doterajší podpredseda NR SR (2020-03-20):
Pán poslanec Viliam Zahorčák.
Gy. Juhász, poslanec: (2009-10-28):
Pokiaľ sa dobre pamätám, tak toto paragrafované znenie bolo aj súčasťou leteckého zákona, novelizácie leteckého zákona na minulej alebo predminulej schôdzi. Vtedy to neprešlo, tak teraz to dávame do zákona o dráhach, ale keď budeme sledovať takú filozofiu, akú teraz sleduje predkladateľ, tak dneska tu máme aj zákon o vnútrozemskej plavbe, potom zákon o cestnej doprave. Tak by sme to mohli nejako zlúčiť a potom to predložiť v jednom bode. Potom by sme tu nemuseli sedieť tak dlho. Takže naozaj sa tu zavádza legislatívny mišmaš a pre odborníkov bude veľmi ťažké orientovať sa v takejto legislatíve. Ďakujem.
Šimko, Igor, poslanec NR SR (2024-09-10):
Termín hlasovania navrhujeme dnes o piatej.
Richter, Ján, minister práce, sociálnych vecí a rodiny SR (2017-10-17):
Ďakujem pekne za slovo, vážený pán podpredseda Národnej rady. Dovoľte mi, milé dámy, vážení páni, aby som vám poprial príjemné dopoludnie. Vážené panie poslankyne, páni poslanci, návrh zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene niektorých zákonov v znení neskorších predpisov, sa predkladá v súlade s Plánom legislatívnych úloh vlády Slovenskej republiky na rok 2017. Návrhom zákona sa upravuje vymedzenie nelegálneho zamestnávania. V súčasnosti je nelegálnym zamestnávaním každé oneskorené prihlásenie zamestnanca do registra poistencov a sporiteľov starobného dôchodkového sporenia Sociálnej poisťovne. Účelom návrhu zákona je upraviť vymedzenie nelegálneho zamestnávania tak, aby sa ako nelegálne zamestnávanie neposudzovalo oneskorené prihlásenie zamestnanca do Sociálnej poisťovne, ak k tomu prihláseniu dôjde do siedmich dní od začatia výkonu činnosti zamestnanca. Ak však v rámci tejto lehoty siedmich dní dôjde k výkonu kontroly, ktorá zistí neprihlásenie zamestnanca do Sociálnej poisťovne, pôjde o nelegálne zamestnávanie. Návrhom zákona sa tiež na účely zákona o nelegálnej práci a nelegálnom zamestnávaní vymedzuje pojem „dodávka práce“. Na rokovaní Výboru Národnej rady Slovenskej republiky pre sociálne veci bol predložený pozmeňujúci návrh, ktorý rieši vyradenie zo zoznamu nelegálnych zamestnávateľov tých zamestnávateľov, u ktorých bolo spätnou kontrolou zistené nelegálne zamestnávanie, ak si títo zamestnávatelia prihlasovaciu povinnosť do Sociálnej poisťovne splnili najneskôr do siedmich dní od uplynutia lehoty na prihlásenie. S týmto pozmeňujúcim návrhom sa stotožňujem a odporúčam, aby ho Národná rada schválila. Uchádzam sa o podporu tejto novely v druhom čítaní. Ďakujem pekne, pán predsedajúci, skončil som.
Blaha, Ľuboš, podpredseda NR SR (2024-05-02):
Pani poslankyňa Zuzana Števulová.
Horváthová, Eva, poslankyňa NR SR (2021-10-07):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2014-11-08):
Pán poslanec, evidentne nie sme uznášaniaschopní, ale poprosím vás, rešpektujme si svoje mandáty. Dobre? A máte, pán poslanec... (Reakcia z pléna.) Viete, vaše urážky niektoré sú ďaleko možno za hranicou ako nejaký náznak. Poprosím, pán poslanec Hlina, faktická poznámka. Pán poslanec Novotný, vy až potom, ak máte procedurálny návrh.
Sulík, Richard, predseda NR SR (2010-11-04):
Ďakujem. Pán poslanec Podmanický, nech s páči.
B. Bugár, podpredseda NR SR: (2006-03-16):
K. Mitrík, poslanec: Najprv budeme hlasovať o bodoch zo spoločnej správy. Body 1, 5 až 12, 14, 15 a 17 s odporúčaním gestorského výboru schváliť.
M. Číž, podpredseda NR SR: (2007-12-06):
(Hlasovanie.) Prítomných 139 poslancov, za návrh 56 poslancov, proti 68 poslancov, zdržalo sa 14 poslancov, nehlasoval 1 poslanec. Konštatujem, že ani tento návrh sme neschválili.
Figeľ, Ján, podpredseda NR SR (2015-05-22):
Ďakujem pekne. Dávam teraz slovo spravodajkyni, ktorá bola určená navrhnutým gestorským výborom pre sociálne veci, pani kolegyni Erike Jurinovej, aby uviedla správu, nech sa páči.
Žiga, Peter, podpredseda NR SR (2023-12-13):
Pán poslanec Bužo.